section_heading: Životopis
paragraph_text: U srpnju 1914. se Rorschach vratio u Švicarsku gdje je radio kao zamjenik direktora u psihijatrijskoj bolnici u Herisau. Glavna načela testa mrlja tinte je objasnio 1921. godine u svojoj knjizi Psychodiagnostik. Test mrlja tinte je doživio trenutni uspjeh zbog naizgled čudesnog čitanja ponašanja koji je omogućavao. Međutim, neki od psihijatara su takav test smatrali znanstveno bezvrijednim. Samo jednu godinu nakon objavljivanja svoje knjige, Rorschach je preminuo od peritonitisa, vjerojatno posljedice prsnuća slijepog crijeva. Još uvijek je bio zamjenik direktora bolinice u Herisau kada je umro 1. travnja 1922. u 38. godini života.